ས་སྦོག་མཐོ་པོ་ཞིག་གི་སྟེང་ནས་བརྒྱབ་པ་དང་འདྲ་བའི་སྐད་གདངས་རིང་པོ་ཞིག་གཡས་གཡོན་གྱི་བྲག་ཅར་འཐབ་ནས།ཁྱིའི་སྨུག་སྐད་དང་འགྲན་རྩོད་བྱེད་པ་ལྟར་སྣང་།ཨ་ཁུ་ཆོས་བཟང་གིས་ཟོན་པ་འཚེམ་འཕྲོ་དེ་བང་ཁྲིའི་སྟེང་དུ་བཞགམེ་འདག་སྟེང་ཨ་ཅག་མཚོ་མོས་ཚ་སིལ་བཏང་ནས་བཞག་པའི་ཆང་སྣོད་ལས་ཆང་ཕོར་པ་དོ་གསུམ་ཞིག་ཞབས་དག་བརྒྱབ་རྗེས།པགས་གདན་ཞིག་མཆང་འོག་ཏུ་བཅུགཐང་ཁུག་མཉེད་འཕྲོ་དེ་བླངས་ནས་མཉེད་ཀྱིན་མཉེད་ཀྱིན་ཚོགས་འདུར་ཕྱིན།གྲོང་ཚོའི་ཚོགས་ཁང་ཀ་གཅིག་མ་དེའི་མདུན་གྱི་སྒྲོག་ཙེའི་ཐོག་སྣུམ་བཞུ་ཞིག་སྤར་ཡོད།སྒོ་དང་སྒེའུ་ཁུང་ནས་འཛུལ་བའི་རླུང་བུའི་ཁྲོད་དུ་བཞུ་དམར་གྱི་མེ་ལྕེ་དམར་ལྷེམ་ལྷེམ་གྱིས་གཡས་འདར་གཡོན་འདར་བྱེད།